Kisojen avajaiset 28. heinäkuuta 2023.
**XXXI kesäuniversiadit** järjestettiin Chengdussa Sichuanin maakunnassa Kiinassa 28. heinäkuuta – 8. elokuuta 2023. Chengdun kesäuniversiadit oli alun perin tarkoitus järjestää elokuussa 2021, mutta kisoja jouduttiin siirtämään Covid-19-pandemian vuoksi kahteen kertaan. Chengdun kisat korvaavat käytännössä vuoden alun perin Venäjän Jekaterinburgiin suunnitellut kesäuniversiadit, jonka isännöintioikeudet evättiin Venäjän hyökyttyä Ukrainaan Sen vuoksi Chengudun kisoja kutsutaan edelleenkin vuoden 2021 kesäuniversiadeiksi.

Kisoihin ei osallistunut Venäjän ja Valko-Venäjän urheilijoita Venäjän Ukrainaan hyökkäyksen johdosta. Sen lisäksi Iso-Britannia, Kanada ja Uusi-Seelanti jäivät myös pois kisoista. 

Avajaiset pidettiin 28. heinäkuuta 2023 Dong'anhu-stadionilla, joka korvasi Chengdun stadionin kaupungin pääurheilukeskuksena. Suomen kisajoukkueeseen kuului 76 urheilijaa 11 lajissa. Suomen joukkue kilpaili ampumaurheilussa, jousiammunnassa, judossa, koripallossa, miekkailussa, rytmisessä voimistelussa, taekwondossa, telinevoimistelussa, uimahypyissä, uinnissa ja yleisurheilussa.

Universiadeissa kilpailtiin vakiolajien – judo, koripallo, lentopallo, miekkailu, pöytätennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu – lisäksi kuudessa kisajärjestäjän valitsemassa lajissa. Nämä lajit ovat ammunta, jousiammunta, soutu, sulkapallo, taekwondo sekä wushu.

Eniten mitaleja keräsi isäntämaa Kiina (177 mitalia), toiseksi tuli Japani (92 mitalia) ja kolmanneksi Etelä-Korea (58 mitalia). Suomalaiset saavuttivat yhden kultamitalin Urho Kujanpään voitettua seiväshypyssä kultaa ja kolme pronssimitalia Topias Laineen keihäänheitossa, Venla Pulkkasen korkeushypyssä ja naisten koripallon joukkueen. Lisäksi muita parhaita suomalaissijoituksia olivat Ella Junnilan 4. sija korkeushypyssä, Saara Keskitalon 6. sija 100 metrin aidoissa, Helena Leveelahden 6. sija kiekonheitossa, Jaakko Paavolaisen 6. sija kalpamiekkailussa, Kiira Väänäsen 7.sija moukarinheitossa, Eemil Helanderin 7. sija 5 000 metrillä Fanny Teijonsalon 7. sija naisten 50 metrin vapaauinnissa.

Lähteet
-------

1. ↑  FISU Executive Committee sets new 2023 dates for Chengdu 2021 World University Games *insidethegames.biz*.  25.6.2022. China Daily. Viitattu 7.8.2023. (englanniksi)
2. ↑  FISU Steering Committee – Key Decisions Regarding Ukraine, Russia and Belarus  12.3.2022. FISU. Viitattu 8.8.2023. (englanniksi)
3. ↑  Summer World University Games in Chengdu to take place in 2023 *insidethegames.biz*.  6.5.2022. insidethegames.biz. Viitattu 8.8.2023. (englanniksi)
4. ↑  Chengdu 2023: Kesäuniversiadit alkavat  26.7.2023. Suomen Olympiakomitea. Viitattu 7.8.2023.
5. ↑  Chengdu 2021 Suomen Olympiakomitea. Viitattu 7.8.2023.
6. ↑  FISU World University Games 2023 medal table - full list  6.8.2023. IOC. Viitattu 7.8.2023. (englanniksi)
7. 1 2 3  Chengdu 2023: Kujanpää taivutti universiadikultaa – naisten koripallojoukkueelle pronssia  5.8.2023. Suomen Olympiakomitea. Viitattu 8.8.2023.
8. 1 2 3 4  Chengdu 2023: Laineelle ja Pulkkaselle universiadipronssia  6.8.2023. Suomen Olympiakomitea. Viitattu 8.8.2023.
9. ↑  Chengdu 2023: Keskitalo kuudes aitafinaalissa – Suomen korismiehille voitto Liettuasta  4.8.2023. Suomen Olympiakomitea. Viitattu 8.8.2023.
10. ↑  Chengdu 2023: Jaakko Paavolainen kuudes kalpamiekkailussa  3.8.2023. Suomen Olympiakomitea. Viitattu 8.8.2023.
11. ↑  Chengdu 2023: Teijonsalo seitsemäs 50 metrin vapaauinnin finaalissa  5.8.2023. Suomen Olympiakomitea. Viitattu 8.8.2023.

Aiheesta muualla
----------------

* Kuvia tai muita tiedostoja aiheesta **Kesäuniversiadit 2021** Wikimedia Commonsissa

* Kilpailujen virallinen sivusto (Arkistoitu – Internet Archive) (englanniksi)